สวัสดีค่ะคือว่าเป็นประจำเดือนวันที่9ตุลาแล้วหายวันที่12ตุลาค่ะ แล้วไปมีอะไรกันกับแฟนวันที่20ประมาณตี1กว่าๆแรกๆเขาก็ใส่ถุงแต่เขาถอดออกแล้วพอถอดถุงออกมีอะไรกันไม่ถึง10นาทีเขาก็เอาออกมาหลั่งนอกค่ะเสร็จประมาณตี2.20แต่กลัวจะท้องพอตอนเช้าไปซื้อยาคุมฉุกเฉินมากินช่วง10.00ตรงแล้วมาลองนับช่วงไข่ตกอยู่ประมาณวันที่24ตุลาค่ะ พอมาวันที่25ตุลามีเลือดออกมาคล้ายประจำเดือนได้3วันแล้วค่ะ อยากรู้ว่าจะท้องไหมคะกลุ้มใจและกังวลมากๆค่ะ
สวัสดีค่ะ หากมีประจำเดือนวันที่ 9 ต.ค. การมีเพศสัมพันธ์ในวันที่ 20 ต.ค. ถือว่าไม่ใช่ระยะปลอดภัย โอกาสที่จะตั้งครรภ์นั้นมีได้ แต่หากได้ใช้ถุงยางอนามัยในรอบแรก ก็จะมีโอกาสตั้งครรภ์ประมาณ 2%-18% ส่วนการมีเพศสัมพันธ์ในรอบสอง โดยการใช้วิธีหลั่งนอก จะมีโอกาสตั้งครรภ์ประมาณ 4%-22% แต่หากได้ทานยาคุมฉุกเฉินร่วมไปด้วย โดยทานภายไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95%หลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ โดนอาจออกได้นาน 1-4 วัน ซึ่งเลือดที่ออกถือเป็นผลจากยาคุมฉุกเฉิน ไม่ใช่ประจำเดือนจริงๆดังนั้น การมีเลือดออกในวันที่ 25 ต.ค. น่าจะเกิดจากผลของยาคุมฉุกเฉินค่ะ ไม่ได้เป็นอาการที่บ่งบอกว่าจะเกิดการตั้งครรภ์ขึ้นแต่อย่างใดค่ะ ส่วนการที่จะทราบว่าจะมีการตั้งครรภ์หรือไม่ ต้องรอให้ถึงวันที่ 9 พ.ย.เป็นต้นไป หากหลังจากนั้นประมาณ 1 สัปดาห์ ประจำเดือนไม่มา ก็ควรตรวจหาการตั้งครรภ์ด้วยค่ะ